ഫെയ്സ്ബുക്ക് അക്കൗണ്ട് ഹാക്ക് ചെയ്ത് തട്ടിപ്പ് വാഴത്തോപ്പ് സ്വദേശിക്ക് 37000 രൂപ നഷ്ടമായി ചെറുതോണി: ഫെയ്സ്ബുക്ക്, വാട്ട്സ്ആപ്പ് ആക്കൗണ്ടുകള് ഹൈജാക്ക് ചെയ്ത് പണം തട്ടുന്നതു വ്യാപകമായിട്ടും പ്രതികളെ പിടികൂടാനോ, കേസെടുക്കാനോ കഴിയാതെ പോലീസ്. കഴിഞ്ഞ ദിവസം വാഴത്തോപ്പ് പാറക്കുളങ്ങരയില് ജോമറ്റിന്റെ 37000 രൂപ നഷ്ടമായി. പാലക്കാടുള്ള ബന്ധു ഷാജന് മാത്യുവിന്റെ അക്കൗണ്ട് ഹൈജാക്ക് ചെയ്താണ് പണം ആവശ്യപ്പെട്ടത്. ഷാജന്റെ സുഹൃത്ത് ഗുരുതരുവസ്ഥയില് ആശുപത്രിയില് അഡ്മിറ്റാണെന്നും അടിയന്തരമായി 50000 രുപ വേണമെന്നും ആവശ്യപ്പെട്ടാണ് ജോമെറ്റിന് മെസേജ് വന്നത്. ഇവര് ഇതിനു മുമ്ബ് പണമിടപാടുകള് നടത്താറുള്ളതിനാലും ഒരു ഡോക്ടറുടെ അക്കൗണ്ട് നമ്ബര് പണമയക്കാന് നല്കിയതിനാലും ജോമെറ്റിനു സംശയം തേന്നിയില്ല.അക്കൗണ്ട് നമ്ബര് ചെക്കു ചെയ്യുന്നതിന് മെസേജ് ചെയ്തയാള് ജോമെറ്റിന്റെ അക്കൗണ്ടിലേക്ക് ഒരു രൂപ അയച്ചു. കിട്ടിയെന്ന് ബോധ്യപ്പെട്ടശേഷം ജോമെറ്റ് ആദ്യം 15000 രൂപയും പിന്നീട് 22000 രൂപയും അയച്ചു. കൈവശം 37000 രൂപയേ ഉണ്ടായിരുന്നുള്ളൂ. ഇതു മുഴുവനായും അയച്ചു. പിന്നീട് ബന്ധുവിനെ വിളിച്ചപ്പോഴാണ് ഇതു തട്ടിപ്പാണെന്ന് മനസിലായത്. ഷാജന്റെ ഫെയ്സ്ബുക്ക് സുഹൃത്തുക്കള്ക്കെല്ലാം ഇത്തരത്തില് മെസേജ് അയച്ചെങ്കിലും ജോമറ്റ് മാത്രമേ പണമയച്ചുള്ളു. പണമയക്കാന് നല്കിയ ഫോണില് ബന്ധപ്പെടുമ്ബോള് ഫോണെടുത്തിരുന്നു. രണ്ടാം തീയതിയാണ് പണം നഷ്ടപ്പെട്ടത്. ആറാം തീയതിവരെ ഫോണ് പ്രവര്ത്തിച്ചിരുന്നു. ഇതു സംബന്ധിച്ച് സൈബര് സെല്ലില് പരാതിനല്കിയിട്ടും യാതൊരുനടപടിയുമുണ്ടായിട്ടില്ല. ഇത്തരത്തില് ഹൈറേഞ്ചുമേഖലയില് പലരുടേയും പണം നഷ്ടപ്പെട്ടിട്ടുണ്ട്. എന്നാല് ഇതുവരേയും പ്രതികളെ പിടികൂടാന് പോലീസിന് കഴിഞ്ഞിട്ടില്ല.